ประจำเดือนแฟนผมมีสีเข้มออกน้ำตาลครับและมาน้อยแต่แฟนผมไม่มีอาการปวดท้องครับ แต่มาปวดหลังเป็นประจำเดือนครับ มีอาการตกขาวร่วมด้วยครับ พอตรวจปัจสวะก็ขึ้น2ขีดครับ แบบนี้ท้องหรือป่าวครับ
สวัสดีค่ะ หากตรวจหาการตั้งครรภ์จากปัสสาวะได้อย่างถูกต้อง และพบว่าขึ้น 2 ขีดดังกล่าว แสดงว่ามีการตั้งครรภ์เกิดขึ้นค่ะหากมีการตั้งครรภ์อยู่ และมีเลือดออกจากช่องคลอดเป็นสีน้ำตาลเข้มดังกล่าว ร่วมกับมีอาการปวดท้องน้อย แสดงว่าน่าจะเกิดการแท้งเกิดขึ้น โดยอาจเป็นแท้งคุกคามแท้งไม่ครบ หรืออาจเกิดจากสาเหตุอื่นๆ ได้อีก เช่น ท้องนอกมดลูก เป็นต้นแนะนำให้รีบพาแฟนไปพบสูติ-นรีแพทย์โดยเร็วค่ะ เพื่อตรวจยืนยันอีกครั้งว่ามีการตั้งครรภ์เกิดขึ้นจริงหรือไม่ หากมีการตั้งครรภ์เกิดขึ้น แพทย์อาจทำการตรวจอัลตราซาวด์ประเมินดูตัวอ่อนว่ายังอยู่หรือไม่ค่ะ หากตัวอ่อนยังคงอยู่ในมดลูก ยังมีโอกาสที่จะตั้งครรภ์ต่อได้ประมาณ 50% ค่ะ หรือหากเกิดจากสาเหตุอื่นๆ เช่น ท้องนอกมดลูก จะได้รักษาได้ทันท่วงทีค่ะ